stanford-oval/wikipedia huggingface dataset:
Ohjelmiston tarkastus
Kritiikkiä

Faganin tarkastusmenetelmä on käytännössä toimiva, mutta se on aikaa vievä ja työläs tapa.
Faganin menetelmälle ehdotetuissa vaihtoehtoisissa tavoissa pyritään pienempiin tapaamisiin ja pienempiin ryhmiin sekä pienempiin kokonaisuuksiin. Parnasin ja Weissin mukaan tarkastuksen ongelmakohtia on, että tarkistaja hukkuu tietomäärään, tarkistaja ei tunne tavoitteita riittävästi, yksilöillä ei ole selkeää vastuuta, suuri tapaaminen antaa vain kahdelle henkilölle mahdollisuuden vuorovaikuttaa, väärät henkilöt ovat paikalla tapaamisessa ja tarkastajien pitää tutkia asioita, joihin näillä ei ole osaamista. Knightin ja Myersin mukaan tarkastuksen ongelmakohtia ovat, että perinteisessä tarkastuksessa laatuun ei kiinnitetä riittävästi huomiota, menetelmiä ei sovelleta johdonmukaisesti, tulokset eivät ole luotettavia koska ne eivät ole riittävän kattavia, henkilöresursseja ei käytetä tehokkaasti (vain yksi henkilö voi puhua kun muut kuuntelevat ilman rinnakkaista aktiviteettia), ryhmä ei voi tarkistaa kaiken tyyppisiä virheitä yhtäaikaisesti tapaamisessa ja olemassaoleville tarkastusmenetelmille ei ole tietokoneellista tukea.
Merimaalaus

Albert Wenk: Italialainen rannikko
Merimaalaus on maisemamaalauksen laji, jonka aihepiirinä on meri, rannikko, satamanäkymät tai laivat. Se kuvaa tavallisesti tunnelmaa tai historiallista tapahtumaa, kuten meritaistelua. Merimaalaus itsenäistyi omaksi maalaustaiteen lajiksi Alankomaissa 1500-luvun lopulla. Kuuluisia 1600-luvun merimaalareita olivat muun muassa alankomaalaiset Jan van de Cappelle (1624–1679), Jan Porcellis (noin 1580–1632), Willem van de Velde nuorempi (1633–1707) ja Simon de Vlieger (1601–1653). Seuraavan vuosisadan mestari oli ranskalainen Joseph Vernet (1714–1789). Romantiikan ajan merimaalareita 1700-1800-luvulla olivat esimerkiksi englantilainen William Turner ja venäläinen Ivan Aivazovski ja myös impressionismin aikana tehtiin merimaalauksia. Suomessa tätä kuvataiteen lajia edustivat esimerkiksi Berndt Lindholm ja Oskar Kleineh.
Merimaalausta on tutkittu melko vähän taidehistoriassa.
Paha silmä (albumi)

| Paha silmä Muska |
| --- | --- | --- |

Studioalbumin tiedot
 Äänitetty : 2001
 Julkaistu: 2001
 Tuottaja(t): Niklas Nylund ja Tero Pulkkinen
 Tyylilaji: poprock
 Levy-yhtiö: Johanna Kustannus
Muskan muut julkaisut
| 20 suosikkia – Krokotiilirock 1997 | Paha silmä 2001 | Hitit 2002 |
Paha silmä on suomalaisen rock-laulaja Muskan viides studioalbumi. Se julkaistiin vuonna 2001.
Kappaleet

Sun uniin – 3.55 (säv. Marco Salla, san. Marco Salla)
Ensimmäinen – 3.55 (säv. Tero Pulkkinen, san. Sami Kosonen)
Paha silmä – 3.21 (säv. Tero Pulkkinen, san. Timo Forss)
Haava – 5.08 (säv. Tero Pulkkinen, san. Tero Pulkkinen)
Entä huomenna – 2.44 (säv. Tero Pulkkinen, san. Tero Pulkkinen)
Sydän paikallaan – 4.21 (säv. Timo Kiiskinen, san. Timo Kiiskinen)
Kirves ja saha – 3.42 (säv. Tero Pulkkinen, san. Tero Pulkkinen)
Pronssinen kuu – 3.30 (säv. Niklas Nylund / Christian Hellman, san. Timo Forss / Tero Pulkkinen)
Teinitwist – 2.13 (säv. Tatu Mannberg, san. Tatu Mannberg)
Tuhansin tähdin – 3.11 (säv. Tero Pulkkinen, san. Timo Forss)
Muusikot

Muska – laulu
Janne Haavisto – rummut ja perkussiot (1-5)
Tero Pulkkinen – kitarat, perkussiot ja taustalaulu (1-5)
Pekka Gröhn – piano, urut (1-5)
Miikka Paatelainen – kitarat ja taustalaulu (1-5)
Eeva Koivusalo – basso (1-5)
Niklas Nylund – kitara (6-8)
Mikko Paavola – kitara (6, 9)
Pasi Lehtinen – urut (6, 9), piano (9)
Anssi Växby – basso (6, 9), farfisa ja taustalaulu (9)
Anssi Sopanen – rummut (6, 8, 9)
Christian Hellman – kitara ja taustalaulu (8)
Ville Valovirta – basso (8)
Markus Koskinen – kitara (9)
Tuure Kilpeläinen – taustalaulu (9)
Sami Sopanen – taustalaulu (9)
Aarno Paakkari – piano (10)
Aiheesta muualla

Paha silmä discogs.com -sivustolla
Patrik Nemeth

| Patrik Nemeth |
| --- | --- |

Henkilötiedot
Syntynyt: 8. helmikuuta 1992 (ikä 32) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  104 kg
Seura
Seura:  Arizona Coyotes
Sarja:  NHL
Pelinumero:  2
Pelaajaura
Pääsarjaura:  2010–
Aik. seurat:  AIK IF (Allsv./SEL)   Dallas Stars (NHL)   Colorado Avalanche (NHL)   Detroit Red Wings (NHL)   Colorado Avalanche (NHL)   New York Rangers (NHL)
NHL-varaus:  41. varaus, 2010 Dallas Stars
KHL-varaus:  132. varaus, 2010 Metallurg Magnitogorsk
Patrik Géza Németh (s. 8. helmikuuta 1992 Tukholma, Ruotsi) on ruotsalainen jääkiekkopuolustaja, joka pelaa NHL-joukkue Arizona Coyotesissa . Dallas Stars varasi hänet toisella kierroksella 41. pelaajana NHL:n varaustilaisuudessa 2010. Isokokoinen Nemeth on puolustava puolustaja, jonka vahvuuksiin kuuluu voima, fyysinen peli, oman pään pelaaminen, pelinavaaminen ja taklaaminen. Hän ei loista hyökkäyspään pelaamisessa, vaan hoitaa useimmiten puolustavan roolinsa erinomaisesti.
Ura > Seuraura

Isokokoinen Nemeth on AIK IF:n kasvatti, mutta hän on edustanut juniorina myös Hammarby IF:ää. Nemeth palasi kaudeksi 2008–2009 AIK:n junioreihin. Hän voitti keväällä 2009 J18 Allsvenskanin mestaruuden, mutta edusti kauden aikana myös AIK:n J20-junioreita ja yhden ottelun verran Allsvenskan-joukkuetta. Nemeth keräsi miesten debyytissään yhden syöttöpisteen.
Kaudella 2009–2010 Nemeth oli Henrik Nilssonin kanssa AIK:n J20-joukkueen tehokkain puolustaja 20 pisteellään. Hän pelasi 16 ottelua Allsvenskanissa tehoin 0+3=3 sekä myös kolme ottelua Elitserienin karsinnoissa. AIK nousi keväällä 2010 Elitserieniin. Dallas Stars varasi Nemethin 41. pelaajana NHL:ään kesällä 2010. Hän oli varaustilaisuuden toinen ruotsalaisvaraus. Samana kesänä myös KHL-joukkue Metallurg Magnitogorsk varasi Nemethin numerolla 132.
Elitserienin tulokaskausi 2010–2011 toi Nemethille 38 runkosarjaottelussa tehot 1+6=7. Hän teki huhtikuussa 2011 kolmivuotisen tulokassopimuksen Dallas Starsin kanssa, mutta jatkoi vielä kauden 2011–2012 lainalla AIK:ssa. Kaudeksi 2012–2013 Nemeth siirtyi Starsin organisaatioon, jossa koko kausi kului farmijoukkue Texas Starsissa, AHL:ssä.
Huhtikuussa 2021 Detroit Red Wings kauppasi Nemethin Colorado Avalancheen vaihdossa neljännen kierroksen varausvuoroon vuoden 2022 varaustilaisuudessa.
Heinäkuussa 2022 New York Rangers kauppasi Nemethin, toisen kierroksen varausvuoron vuoden 2025 varaustilausuudessa ja toisen kierroksen varausvuoron vuoden 2026 varaustilaisuudessa Arizona Coyotesiin vaihdossa Ty Embersoniin.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Alberta 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Minsk 2010 | jääkiekko |  |
Nemeth pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän oli myös viidellä syötöllään Ruotsin tehokkain puolustaja ja voitti turnauksen puolustajien syöttöpörssin. Nemeth pelasi myös alle 18-vuotiaiden MM-kilpailuissa vuonna 2010 voittaen hopeaa. Hän pelasi myös alle 19-vuotiaiden World Junior A Challengessa vuonna 2009.
Merimaa

Merimaa on suomenkielinen sukunimi, joka on muun muassa seuraavilla suomalaisilla henkilöillä:
Henry Merimaa (s. 1950), kuva- ja performanssitaiteilija
Juhani Merimaa (s. 1947), musiikkialan liikemies
Kaarlo Merimaa (aik. Mannström, 1902–1969), virkamies ja nuortenkirjailija
Lauri Merimaa (ent. Huisko , 1889–1936), jääkäriluutnantti
Olavi Merimaa (1908–1970), juristi, oikeusministeri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Paulilatino

| Paulilatino (Paùlle) |
| --- | --- |

 Sijainti Oristanon maakunnassa
 Paulilatino
 Koordinaatit: 40.083°0′0″N, 8.766°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  103,85 km²
Korkeus:  280 m
Väkiluku:  2 234
Aikavyöhyke:  UTC+1
 – Kesäaika:  UTC+2
Postinumero:  09070
Suuntanumero(t):    0785
Rekisterikilpi:  OR
 
 http://www.comune.paulilatino.or.it/ 
Infobox OKVirheellinen NIMI-arvo: 
Paulilatino (sardiksi Paùlle) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 2 234 asukasta (vuonna 2016) ja sen pinta-ala on 103,85 neliökilometriä. Se sijaitsee 280 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Paulilatino Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Paddy Chayefsky

| Paddy Chayefsky |
| --- | --- |
 Paddy Chayefsky vuonna 1958.
Henkilötiedot
Syntynyt: 29. tammikuuta 1923 New York, New York, Yhdysvallat
Kuollut: 1. elokuuta 1981 (58 vuotta)
Kansalaisuus:   Yhdysvallat
Ammatti:  käsikirjoittaja
Sidney ”Paddy” Chayefsky (29. tammikuuta 1923 New York, New York – 1. elokuuta 1981 New York) oli yhdysvaltalainen käsikirjoittaja. Hänet palkittiin kolmesti Oscarilla käsikirjoituksistaan. Parhaan sovitetun käsikirjoituksen palkinnon hän sai elokuvasta Marty (1955), parhaan alkuperäisen käsikirjoituksen palkinnon puolestaan elokuvista Klinikka (1971) ja Kasvot kuvaruudussa (1976). Hänen muihin käsikirjoituksiinsa kuuluvat Ikuinen valehtelija (1951), Sodassa ja rakkaudessa (1964) ja Kultarynnäkön iloiset päivät (1969).
Aiheesta muualla

Kuvia tai muita tiedostoja aiheesta Paddy Chayefsky Wikimedia Commonsissa
Paddy Chayefsky Internet Movie Databasessa. (englanniksi)
Paddy Chayefsky Elonetissä.
Paranormal State

Paranormal State on yhdysvaltalainen televisiosarja, jossa tutkitaan kartanoita ja tiloja, joissa väitetään kummittelevan.
Aiheesta muualla

Ohjelman kotisivut
Paranormal State Internet Movie Databasessa. (englanniksi)
Miinanraivaaja Muikku

| Miinanraivaaja Muikku> Perustiedot |
| --- | --- |
Alustyyppi:  Miinanraivaaja
Aluksen vaiheet
Rakentaja:  Turun Veneveistämö, Turku
Palveluskäyttöön:  1937
Poistui palveluskäytöstä:  1962
Tekniset tiedot
Uppouma:  17 t
Pituus:  17,2 m
Leveys:  3,5 m
Syväys:  1,3 m
Koneteho:  60 hv
Propulsio:  Ares-moottori
Nopeus:  10,5 solmua
Miehistöä:  8
Aseistus
Aseistus:  1 × 20 mm Madsen
Miinat:  6 miinaa
Miinanraivaaja Muikku (Ahven 3) oli Suomen merivoimissa palvellut Ahven-luokan miinanraivaaja. Muikku rakennettiin Turun veneveistämöllä vuosina 1936–1937 ja otettiin palvelukseen 1937.
Alus vaurioitui pahoin elokuussa 1946 Lavansaaren lounaispuolella raivaustehtävän aikana. Vaurioiden vuoksi alus oli korjattavana elo-syyskuun.
Alus poistettiin palveluksesta 1962.
Muikun sisaralukset olivat Ahven, Kiiski, Särki, Kuore ja Lahna.
Näyttöön perustuva lainvalvonta

Näyttöön perustuva lainvalvonta on politiikanteon ja poliisilaitosten taktisen päätöksenteon lähestymistapa. Se rinnastuu näyttöön perustuvaan lääketieteeseen, näyttöön perustuvaan johtamiseen ja näyttöön perustuvaan politiikkaan.
Näyttöön perustuvaa lainvalvontaa kannattavat korostavat tilastollisen analyysin, empiirisen tutkimuksen ja parhaassa tapauksessa myös satunnaistettuja vertailukokeita. Se ei hylkää poliisin päätöksenteon perinteisiä käytäntöjä, vaan pyrkii edistämään poliisin resursseihin kohdistuvia tieteellisiä kokeita, kohdentamista ja seurantaa, erityisesti budjettileikkausten ja suuremman julkisen tarkastelun aikana.
Alkuperä

Aiempina vuosikymmeninä oli tehty kokeita, joiden pyrkimyksenä oli löytää parempia lainvalvonnan menetelmiä. Lawrence Sherman hahmotteli ensimmäisen "näyttöön perustuvan lainvalvonnan" määritelmän vuonna 1998.[lähde? ]
Vuonna 1970 perustettu Police Foundation toteutti vuosina 1971–72 yhteistyössä Kansasin poliisilaitoksen kanssa merkittävän tutkimuksen koskien auto partioita. 1980-luvun alussa Sherman työskenteli Richard Berkin ja Police Foundationin kanssa Minneapoliksen perheväkivaltatutkimuksen parissa. Tutkimus osoitti, että perheväkivallasta epäiltyjen pidättäminen vähensi rikoksenuusimista. Tutkimuksella oli "lähes ennennäkemätön vaikutus poliisin vakiintuneiden käytäntöjen muuttamisessa." Myöhemmin Sherman työskenteli kriminologi David Weisburdin kanssa vuoden 1995 tutkimuksessa, joka osoitti, että poliisin ennaltaehkäisevän työn resurssien kohdistaminen niihin alueisiin, joilla esiintyy erityisen paljon rikollisuutta, on tehokasta.
Vuoden 1998 Police Foundationin luennollaan "Ideoita Amerikan lainvalvontatyöhön" Sherman esitteli "näyttöön perustuvan lainvalvonnan" käsitteen. Hänen ydinajatuksensa oli, että poliisin työtä tehostaa huomattavasti, mikäli valvotuissa kenttätutkimuksissa toimiviksi osoitetut taktiikat asetetaan etusijalle. Myöhemmin Angel Cabrera kuvasi Shermania näyttöön perustuvan lainvalvonnan "isäksi".
Helmikuussa 2000 Sherman oli mukana perustamassa Campbell Collaborationin Rikos ja oikeus -ryhmää, jonka tavoitteena on yhdistää lainvalvontatoimia koskeva tutkimusnäyttö muihin rikostenestämiskäytäntöihin. Vuonna 2013 Sherman perusti Cambridge Centre for Evidence-Based Policingin, joka tarjoaa jäsenilleen koulutus- ja tutkimuskonsultointia. Vuonna 2017 hän käynnisti sen jäsenlehti Cambridge Journal of Evidence-Based Policingin. Lehti julkaisee poliisien johtamaa soveltavaa tutkimusta, ja monet sen artikkeleista perustuvat Shermanin ja hänen Cambridgen kollegojensa Heather Strangin ja Sir Denis O'Connorin ohjaamiin gradutöihin, joiden tekijät olivat uransa keskivaiheilla olevaa poliisijohtoa, jotka olivat Cambridge Police Executive Programmen osa-aikaisia opiskelijoita.
Ensimmäinen ammattimainen näyttöön perustuvan lainvalvonnan seura perustettiin Cambridgen Yliopistossa vuonna 2010, ja sen pääosin Ison-Britannian poliiseista koostuva jäsenistö kattaa noin 2 000 henkeä. Vuonna 2013 poliisit ja Queenslandin yliopisto perustivat Australian-New Zealand Society of Evidence-Based Policingin, jolla silläkin on jo yli 2000 jäsentä. Vuonna 2015 sekä Kanada että Yhdysvallat perustivat omat haaransa. Poliisiäätiö tarjosi tukeaan American Society of Evidence-Based Policingin perustamiseen samoin kuin oli aikoinaan tehnyt Police Executive Research Forum (PERF):in ja National Organization of Black Law Enforcement Executives (NOBLE):n kanssa.
Laajuus

Todistusaineistolla voidaan tukea lainvalvontaa monin tavoin:
Käytäntöjä määriteltäessä voidaan huomioida koko väestön kattavia prioriteetteja. Tiedetään esimerkiksi, että voimakeinoin pakottamisen vähäisyys on yhteydessä onnellisempaan väestöön. Tämä voi auttaa päätöksenteossa koskien voimankäyttöä tai toimia, jotka nimellisesti ylläpitävät lakeja mutta käytännössä lisäävät yhteisöjen väkivaltaisuutta. Lainvalvontaa koskevia päätöksiä voidaan tehdä rikosten läpivirtausvaikutusten perusteella. Vuodelta 2011 olevan meta-analyysin perusteella huumemarkkinoiden häiriöt, esimerkiksi laittomien materiaalien takavarikoinnit tai järjestäytyneen rikollisuuden toimijoiden pidätykset, lisäävät väkivaltaa ja oheisrikollisuutta. Tämä kyseenalaistaa tietyt huumevalvonnan strategiat. Laitonta kauppaa koskevassa tutkimuksessa todettiin, että rikollisjärjestöön kuulumisella ei ollut merkitystä resurssien kulkuun kilpailevien väkivaltaisten ryhmien välillä. Kun huomion kohteena on vaikutukset yhteisöihin, tämä kyseenalaistaa jengeihin kuulumisen kieltämisen. Tällainen todistusaineiston soveltaminen johtaa toisinaan lainvalvontapäätöksiin, jotka ovat ristiriidassa yleisen mielipiteen kanssa. Jengien jäseniä ei esimerkiksi kielletä liittymästä Yhdysvaltain armeijaan.
Laajuus > Koulutus

Poliisi voi myös jakaa ennaltaehkäisevästi tietoa rikollisuuden seurauksista. Tiedetään esimerkiksi, että väkivaltaisia menetelmiä hyödyntävien poliittisten ryhmittymien on epätodennäköisempää saada hallintojen tukea, mikä puhuu sen puolesta, että terrorismi on kansalaistoimintaa tehottomampaa. Pankkiryöstöt tuottavat tyypillisesti vain noin 15 000 Ison-Britannian puntaa per henkilö.
Laajuus > Tuomiot

Näytöllä voidaan ohjata myös tuomioita. Rangaistuksen varmuus, ja siten tuomioiden johdonmukaisuus, ehkäisevät rikollisuutta paljon tehokkaammin kuin rangaistuksen välittömyys tai ankaruus.
Yhdistynyt kuningaskunta

Vuonna 2008 Sherman toi näyttöön perustuvan lainvalvonnan Cambridgen yliopiston Poliisijohdon ohjelman ytimeen. Kyseessä oli poliisijohdolle ympäri maailman tarjottu osa-aikainen kurssi, jossa opetettiin soveltavaa kriminologiaa. Samana vuonna National Policing Improvement Agency (NPIA) rahoitti ensimmäisen näyttöön perustuvaa lainvalvontaa käsittelevän kansainvälisen konferenssin. Osallistujia tuli niin Aasiasta, Australiasta, Euroopasta kuin Yhdysvalloistakin. Konferenssia on sittemmin järjestetty joka heinäkuu. Vuonna 2017 järjestettyyn konferenssiin osallistui yli 300 poliisia ja tutkijaa kuudesta maanosasta.
Vuonna 2010 ryhmä Ison-Britannian poliiseja perusti Society of Evidence Based Policing -seuran, ja valitsi Shermanin sekä Sir Peter Fahyn, Suur-Manchesterin poliisipäällikön, kunniapuheenjohtajikseen. Vuonna 2015 seuralla oli yli 2 800 jäsentä. Seuran kahdesti vuodessa järjestettävät kokoontumiset ovat keränneet yli 200 osallistujaa, ja saaneet myös mediahuomiota.
Vuonna 2012 Yhdistyneen kuningaskunnan sisäministeriö perusti College of Policing -instituutin, joka otti hoitaakseen monia aiemmin lakkautetun National Police Improvement Agencyn vastuualueita. Yksi instituutin viidestä strategisesta tavoitteesta on "tunnistaa, kehittää ja edistää näyttöön perustuvia hyviä käytäntöjä". Instituutti on sitoutunut tunnistamaan ja tiedottamaan poliiseja siitä, "mikä toimii". Vuonna 2013 Ison-Britannian suurin poliisilaitos, Suur-Lontoon poliisitoimi sitoutui "rikollisuuden torjuntaan toimivaksi osoitetuilla keinoilla".
Yhdysvallat

EBP:tä pidetään joidenkin vanhempien poliisijohtajien silmissä arvokkaana lähestymistapana lainvalvonnan kehittämiseen. FBI-akatemia tarjoaa EBP-aiheista kurssia.
EBP:stä on alettu käydä keskustelua tieteellisissä julkaisuissa koskien erityisesti sitä, missä määrin lainvalvonnan tulisi perustua soveltavaan kriminologiaan. Siitä on kuitenkin yksimielisyys, että kenttätyötä tekevien poliisien ja tutkijoiden välisen kielimuurin ylittämiseksi on tehtävä töitä.
George Masonin yliopiston Kriminologian, lain ja yhteiskunnan laitos käynnisti vuonna 2008 Center for Evidence-Based Crime Policy -keskuksen. Heidän Evidence-Based Policing Matrix -työkalunsa kirjaa, järjestää ja arvioi lainvalvontaa koskevia tutkimuksia, ja pyrkii mahdollistamaan olemassaolevan tutkimusaineiston saatavuuden ja arvioinnin poliisilaitoksille.
Vuonna 2015 poliisien ja rikosanalyytikkojen muodostama ryhmä perusti American Society of Evidence-Based Policing www.americansebp.com -seuran. Järjestö perustettiin tiedottamaan poliiseja näyttöön perustuvasta lainvalvonnasta, tukemaan parhaan olemassaolevan näytön käyttöä lainvalvontastrategioiden ja -taktiikoiden perustana sekä edistämään tutkimustyötä tutkijoita ja ammattilaisia. Jäsenyys on avoinna virkaatekeville poliiseille, laitosten siviilihenkilöstölle, tutkijoille ja akateemikoille. Ensimmäinen vuotuinen ASEBP-konferenssi järjestettiin Phoenixin Arizona State Universityssä toukokuun 22.–23. 2017. Konferenssin osallistujat tulivat Yhdysvalloista, Kanadasta, Meksikosta ja Yhdistyneestä kuningaskunnasta.
Australia

Australian & ja Uuden-Seelannin näyttöön perustuvan lainvalvonnan seura (ANZSEBP) perustettiin huhtikuussa 2013 Australian Brisbanessa. ANZSEBP on poliisien vetämä seura, jonka tarkoituksena on kehittää, levittää ja edistää tieteellistä näyttöä poliisin työssä, tarkoituksena ohjata parhaita käytäntöjä kaikessa poliisitoiminnassa.
Seurassa on sekä täysjäseniä (Australiassa ja Uudessa-Seelannissa virkaatekeviä poliiseja) sekä kunniajäseniä, joihin kuuluu esimerkiksi poliisin henkilökuntaa (ei poliisin valaa vannoneita), tutkijoita ja muita, joiden tavoitteena on edistää näyttöön perustuvien lähestymistapojen iskostumista poliisityön arkeen Australiassa ja Uudessa-Seelannissa.
Kanada

Kanadan Näyttöön perustuvan lainvalvonnan seura (VOI-SEBP) käynnistettiin huhtikuussa 2015 Yhdistyneen kuningaskunnan Manchesterissa maassa toimivan Näyttöön perustuvan lainvalvonnan seuran yhteistyökumppaniksi. VOI-SEBP on poliisien ja tutkijoiden yhteishanke, jonka tavoitteena on tuottaa tutkimusta, joka ohjaa yleiseen turvallisuuteen liittyviä käytänteitä, käytännön työtä, tiedotusta ja koulutusta. Seuran toimintaa valvovat useiden Kanadan poliisilaitosten ja yliopistojen edustajat. Muut virastot ja tutkijat tekevät seuran kanssa aktiivista yhteistyötä.
VOI-SEBP:n jäsenet ovat virkaatekeviä ja eläkkeelle jääneitä poliiseja, poliisin siviilihenkilöstöä, soveltavan lainvalvonnan tutkijoita, maisteritutkijoita sekä maakuntien, liittovaltion ja kuntien yhteisöjen turvallisuusryhmien edustajia.
Aiheesta muualla

Center for Evidence-Based Crime Policy
Experimental Criminology at University of Cambridge
Society of Evidence-Based Policing
Cambridge Centre for Evidence-Based Policing Ltd.
Canadian Society of Evidence-Based Policing
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Evidence-Based Policing
Käännös suomeksi
Mika Todd

Mika Todd (s. 28. toukokuuta 1984) on yhdysvaltalais-japanilainen laulaja. Hän oli yksi Havaijilla järjestetyn Hello! Project -auditionin voittajista. Ryhmä sai nimekseen Coconuts Musume ja hän oli siinä vuosina 1999–2004. Vuonna 2000 Tsunku liitti hänet yhteen Morning Musumen alaryhmistä: Minimoni.
Mika on puoliksi japanilainen ja puoliksi yhdysvaltalainen. Hänen japanilainen nimensä on Mika Kurosawa[lähde? ]. Vuonna 2004 Mika erosi kummastakin ryhmästä ja lähti opiskelemaan musiikkia Los Angelesiin. Mika on esiintynyt monissa h!p:n sekoitusryhmissä, esimerkiksi Aoiro 7ssä ja 10-nin Matsurissä.
Palsamit

| Palsamit |
| --- | --- |
 Jättipalsami Impatiens glandulifera
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Palsamikasvit Balsaminaceae
Suku::  Palsamit Impatiens  L.
Katso myös
   Palsamit Wikispeciesissä   Palsamit Commonsissa 
Infobox OKNimi-testi OK: 
Palsamit eli kannuspalsamit eli häpykannukset (Impatiens) on kasvisuku. Sen lajeja tavataan luonnonvaraisina laajasti Aasiassa, Afrikassa ja Pohjois-Amerikassa. Tieteellinen nimi Impatiens tarkoittaa kärsimätöntä, ja liittyy kasvien "innokkuuteen" levittää siemeniään. Kypsä siemenkota aukeaa pienestäkin kosketuksesta ja lennättää siemenet kauas.
Sukuun kuuluu yli tuhat lajia. Useimpia niistä tavataan viileässä vuoristoilmastossa. Joitakin suvun lajeja kasvatetaan koristekasveina, toiset ovat kiusallisia rikkaruohoja.